কর্মক্ষেত্রে নারীদের অংশগ্রহণ বাড়াতে সৌদি সরকার উচ্চাকাঙ্ক্ষী পরিকল্পনা ঘোষণা করলেও এখনো বেশ কিছু নিষেধাজ্ঞা রয়েছে। দেশটিতে এখনো নারীদের পুরুষ অভিভাবকত্ব ব্যবস্থা প্রচলিত। আইন অনুযায়ী নারীদের পড়াশোনা, ভ্রমণ বা অন্য কোনো কাজের জন্য এখনো বাবা, স্বামী বা ভাইয়ের অনুমতির দরকার পড়ে। অ্যাকটিভিস্টদের দাবি নারী অধিকারের লড়াইয়ের জন্য এই অভিভাবকত্ব একটি বড় ইস্যু। তবে অচিরেই এই প্রতিবন্ধকতা কেটে যাবে বলে মনে করছেন বিশ্লেষকরা।